कृषक मुक्ति संग्राम समिति के नेता अखिल गोगोई ने रविवार को कहा कि अगर असम  के लोगों को उचित सम्मान नहीं किया जाता है तो ‘हमें सरकार को यह कहने का  साहस दिखाना चाहिए कि हम भारत में नहीं रहने पर विचार कर सकते हैं.’ प्रस्तावित विधेयक के विरोध में असम के तिनसुकिया जिले के पानीटोला में एक रैली को संबोधित  करते हुए गोगोई ने कहा, ‘अगर सरकार हमें सम्मान देती है तो हम देश के साथ  हैं लेकिन अगर असम के स्थानीय लोगों की भावनाओं की उपेक्षा की जाती है और  विधेयक को पारित किया जाता है तो असम के हर नागरिक को साहस के साथ कहना  चाहिए कि वे भारत का हिस्सा नहीं रहेंगे.’